Tuman (shahar) obodonlashtirish boshqarmalari xodimlarining me’yorlangan sonini belgilash to‘g‘risidagi yo‘riqnomaga o‘zgartirishlar va qo‘shimcha kiritish to‘g‘risida

O‘zbekiston Respublikasi Vazirlar Mahkamasining 2013-yil 10-yanvardagi 4-son “Respublika aholi punktlarini obodonlashtirish ishlarini tashkil etishni takomillashtirish chora-tadbirlari to‘g‘risida”gi qaroriga (O‘zbekiston Respublikasi qonun hujjatlari to‘plami, 2013-y., 2-son, 26-modda) muvofiq O‘zbekiston “O‘zkommunxizmat” agentligi va O‘zbekiston Respublikasi Moliya vazirligi qaror qiladilar: 
 1. O‘zbekiston “O‘zkommunxizmat” agentligi va O‘zbekiston Respublikasi Moliya vazirligining 2009-yil 16-iyundagi 07-125 va 64-son qarori (ro‘yxat raqami 1989, 2009-yil 29-iyul) (O‘zbekiston Respublikasi qonun hujjatlari to‘plami, 2009-y., 30-31-son, 354-modda) bilan tasdiqlangan Tuman (shahar) obodonlashtirish boshqarmalari xodimlarining me’yorlangan sonini belgilash to‘g‘risidagi yo‘riqnomaga ilovaga muvofiq o‘zgartirishlar va qo‘shimcha kiritilsin. 
 2. Mazkur qaror rasmiy e’lon qilingan kundan e’tiboran kuchga kiradi.
 1. 6 va 7-bandlar quyidagi tahrirda bayon etilsin:
 “6. Boshqarmalarning boshqaruv va muhandis-texnik xodimlarining cheklangan soni qonun hujjatlariga muvofiq belgilanadi.
 Boshqarmalarda mavjud ish hajmlaridan kelib chiqqan holda boshqaruv va muhandis-texnik xodimlarining me’yorlangan soni qonun hujjatlarida ko‘rsatilgan xodimlar sonidan ham kamroq etib belgilanishi mumkin. 
 7. Bo‘lim boshlig‘i lavozimi qonun hujjatlariga muvofiq tasdiqlanadigan boshqarmalarning namunaviy tuzilmasidan kelib chiqqan holda joriy etiladi.”.
 2. 8-band quyidagi mazmundagi xatboshi bilan to‘ldirilsin:
 “Bosh mexanik lavozimi boshqarma balansida 50 dan ortiq texnika birligi mavjud hollarda joriy etiladi. Har 10 gektar ko‘kalamzorlashtiriladigan yer maydoniga 1 ta birlik agronom lavozimi joriy etiladi.”. 
 3. 10 va 11-bandlar o‘z kuchini yo‘qotgan deb hisoblansin.
 4. 28 va 29-bandlar quyidagi tahrirda bayon etilsin:
 “28. Boshqarmalarda zarur hollarda mazkur Yo‘riqnomaning 5-ilovasiga muvofiq asosiy ishlab chiqarish xodimlarining alohida lavozimlari kiritilishi mumkin.
 29. Boshqarmalar yordamchi xodimlarining cheklangan soni qonun hujjatlariga muvofiq belgilanadi.”.
 5. 1-ilova o‘z kuchini yo‘qotgan deb hisoblansin.
 6. 5-ilovada “Lavozimni joriy etish shartlari” ustunining ikkinchi satri quyidagi tahrirda bayon etilsin:
 “10 — 15 ta ishchiga 1 ta birlik”.
 7. Ushbu o‘zgartirishlar va qo‘shimcha O‘zbekiston Respublikasi Mehnat va aholini ijtimoiy muhofaza qilish vazirligi bilan kelishilgan.